
诪谞讞讜转 诇讛 注"讘 - 驻讬专讜砖 砖讟讬讬谞讝诇抓

讜讗讬 谞诪讬 [讗讜 讙诐 讻谉], 讻诇 讛讬讻讬 讚讻讬 诪讬转诇讬 讘讬讛 讘诪转谞讗 讗转讬讬讛 讗讘转专讬讛 [讻诇 诪拽讜诐 砖讻讗砖专 讛转驻讬诇讬谉 转诇讜讬讜转 讘专爪讜注讛 讛谉 讛讜诇讻讜转 讗讞专讬讛 讜讗讬谞谉 谞讬转拽讜转] 鈥� 讛专讬 讗诇讜 讞讚转转讗 [讞讚砖讜转], 讜讗讬讚讱 注转讬拽转讗 [讜讛讗讞专讜转, 砖谞讬转拽讜转, 讬砖谞讜转].


讗 讗讘讬讬 讛讜讛 讬转讬讘 拽诪讬讛 [讛讬讛 讬讜砖讘 诇驻谞讬] 专讘 讬讜住祝, 讗讬驻住讬拽 诇讬讛 [谞驻住拽讛 诇讜] 讛专爪讜注讛 讚转驻讬诇讬 [砖诇 讛转驻讬诇讬谉], 讗诪专 诇讬讛 [诇讜]: 诪讛讜 诇诪讬拽讟专讬讛 [讛讗诐 诪讜转专 诇拽砖讜专 讗讜转讛]? 讗诪专 诇讬讛 [诇讜]: "讜拽砖专转诐" (讚讘专讬诐 讜, 讞) 讻转讬讘 [谞讗诪专] 讘转驻讬诇讬谉, 诇诇诪讚 砖转讛讗 拽砖讬专讛 转诪讛 砖诇讬诪讛 讜讬驻讛, 讜讗讬谉 讛讚讘专 诪转拽讬讬诐 讘讗讜驻谉 讝讛.


讗诪专 诇讬讛 [诇讜] 专讘 讗讞讗 讘专讬讛 [讘谞讜] 砖诇 专讘 讬讜住祝 诇专讘 讗砖讬: 诪讛讜 诇诪讬转驻专讬讛 讜注讬讬诇讬讛 [讛讗诐 诪讜转专 诇转驻讜专 讗讜转讛, 讗转 讛专爪讜注讛, 讜诇讛讻谞讬住] 讗转 讛转驻讬专讛 诇讙讗讜 [驻谞讬诪讛], 讻讱 砖讛讚讘专 讗讬谞讜 谞专讗讛 讻诇驻讬 讞讜抓? 讗诪专 诇讜: 驻讜拽 讞讝讬 诪讛 注诪讗 讚讘专 [爪讗 讜专讗讛 诪讛 讛注诐 谞讜讛讙].


讗诪专 专讘 驻驻讗: 讙专讚讜诪讬 专爪讜注讜转, 讻诇讜诪专, 专爪讜注讜转 砖谞拽讟注讜 讘讞诇拽谉 鈥� 讻砖讬专讜转. 讜诪注讬专讬诐: 讜诇讗讜 诪讬诇转讗 讛讬讗 [讜诇讗 讻诇讜诐 讛讜讗], 诪讚讗诪专讬 [诪诪讛 砖讗诪专讜] 讘谞讬 专' 讞讬讬讗: 讙专讚讜诪讬 转讻诇转 砖诇 爪讬爪讬转, 砖谞讞转讻讜 讜谞砖讗专 诪讛诐 专拽 诪注讟, 讜讻谉 讙专讚讜诪讬 讗讝讜讘 砖诇 讛讝讗转 诪讬 驻专讛 讗讚讜诪讛 讻砖讬专讬谉, 讜诇讗 讗诪专讜 讻谉 注诇 讙专讚讜诪讬 专爪讜注讜转 讛转驻讬诇讬谉. 讜讟注诐 讛讚讘专, 讛转诐 [砖诐] 讛讜讗 砖讻砖专讬诐 诪砖讜诐 砖转砖诪讬砖讬 诪爪讜讛 谞讬谞讛讜 [讛诐], 讜讗讬谉 拽讚讜砖转诐 诪专讜讘讛, 讗讘诇 讛讻讗 [讻讗谉] 讘转驻讬诇讬谉 砖转砖诪讬砖讬 拽讚讜砖讛 谞讬谞讛讜 [讛诐] 鈥� 诇讗.


讜讗讜诪专讬诐: 注诇 讻诇 驻谞讬诐, 诪讻诇诇 讛讚讘专讬诐 讗转讛 诇讜诪讚 讚讗讬转 诇讛讜 砖讬注讜专讗 [砖讬砖 诇讛诐 砖讬注讜专] 诇专爪讜注讜转, 砖讛专讬 讗谞讜 诪讚讘专讬诐 注诇 专爪讜注讜转 砖诇诪讜转 讜注诇 讙专讚讜诪讬谉, 讜讗诐 讻谉, 讻诪讛 砖讬注讜专讬讬讛讜 [砖讬注讜专诐]? 讗诪专 专诪讬 讘专 讞诪讗, 讗诪专 专讬砖 诇拽讬砖: 注讚 讗爪讘注 爪专讚讛, 讛住诪讜讻讛 诇讗讙讜讚诇. 讜讘讛住讘专 讚讘专 讝讛, 诪讛讬讻谉 诪讜讚讚讬诐 注讚 讗爪讘注 爪专讬讚讛, 专讘 讻讛谞讗 诪讞讜讬 [讛讬讛 诪专讗讛] 讻驻讜祝, 诪专讗砖 讛讗诪讛 注讚 专讗砖 讛讗爪讘注. 专讘 讗砖讬 诪讞讜讬 [讛讬讛 诪专讗讛] 驻砖讜讟, 诪专讗砖 讛讗讙讜讚诇 注讚 专讗砖 讛讗爪讘注.


 讜注讜讚 讗讜诪专讬诐: 专讘讛 拽讟专 诇讛讜 讜驻砖讬讟 讜砖讚讬 诇讛讜 [讛讬讛 拽讜砖专 讗讜转谉 讗转 讛专爪讜注讜转 讜驻讜砖讟 讜诪砖诇讬讱 讗讜转谉 诇讗讞讜专讬讜]. 专讘 讗讞讗 讘专 讬注拽讘 拽讟专 诇讛讜 讜诪转诇讬转 诇讛讜 [讛讬讛 拽讜砖专 讗讜转谉 讜诪砖诇砖 讗讜转谉], 讙讜讚诇 讗讜转谉 讻诪讬谉 爪诪讛. 诪专 讘专讬讛 [讘谞讜] 砖诇 讚专讘谞讗 注讘讬讚 讻讚讬讚谉 [讛讬讛 注讜砖讛 讻诪讜谞讜], 砖讛讬讛 谞讜转谉 讗转 讛专爪讜注讜转 诪诇驻谞讬讜.


讘 讗诪专 专讘 讬讛讜讚讛 讘专讬讛 [讘谞讜] 砖诇 专讘 砖诪讜讗诇 讘专 砖讬诇转 诪砖诪讬讛 [诪砖诪讜] 砖诇 专讘: 拽砖专 砖诇 专爪讜注讜转 讛转驻讬诇讬谉 砖讬讛讗 讻爪讜专转 讚诇"转 讘转驻讬诇讬谉 砖诇 专讗砖, 讜诪注讬谉 讬讜"讚 讘转驻讬诇讬谉 砖诇 讬讚 鈥� 讛诇讻讛 诇诪砖讛 诪住讬谞讬. 讗诪专 专讘 谞讞诪谉: 讜谞讜讬讬讛谉 诇讘专 讻诇讜诪专, 讛谞讜讬, 讛爪讚 讛砖讞讜专, 爪专讬讱 诇讛讬讜转 诇讞讜抓 讜诇讗 讘驻谞讬诐. 专讘 讗砖讬 讛讜讛 讬转讬讘 拽诪讬讛 [讛讬讛 讬讜砖讘 诇驻谞讬] 诪专 讝讜讟专讗, 讗讬转讛驻讻讗 诇讬讛 [讛转讛驻讻讛 诇讜] 讛专爪讜注讛 砖诇 讛转驻讬诇讬谉, 讗诪专 诇讬讛 [诇讜]: 诇讗 住讘专 诇讛 诪专 讜谞讜讬讬讛谉 诇讘专 [讛讗诐 讗讬谉 讗讚讜谞讬 住讘讜专 砖爪讚 讛谞讜讬 砖讘讛诐 爪专讬讱 诇讛讬讜转 诇讞讜抓]? 讗诪专 诇讬讛 [诇讜]: 诇讗讜 讗讚注转讗讬 [诇讗 讛讬讛 讝讛 讘讚注转讬], 讻诇讜诪专, 诇讗 砖诪转讬 诇讘 诇讚讘专.


 谞讗诪专:  "讜专讗讜 讻诇 注诪讬 讛讗专抓 讻讬 砖诐 讛' 谞拽专讗 注诇讬讱 讜讬专讗讜 诪诪讱" (讚讘专讬诐 讻讞, 讬), 讜注诇 讻讱 转谞讬讗 [砖谞讜讬讛 讘专讬讬转讗], 专' 讗诇讬注讝专 讛讙讚讜诇 讗讜诪专: 讗诇讜 转驻讬诇讬谉 砖讘专讗砖, 砖讬砖 讘讛诐 砖诐 讛', 讜讛诐 诪专讗讬诐 诇注讬谞讬 讻诇 砖砖诐 讛' 谞拽专讗 注诇 讬砖专讗诇. 讜注诇 诪讛 砖讗诪专 讛拽讚讜砖 讘专讜讱 讛讜讗 诇诪砖讛: "讜讛住专转讬 讗转 讻驻讬 讜专讗讬转 讗转 讗讞专讬" (砖诪讜转 诇讙, 讻讙), 讗诪专 专讘 讞谞讗 讘专 讘讬讝谞讗, 讗诪专 专' 砖诪注讜谉 讞住讬讚讗: 诪诇诪讚 砖讛专讗讛 诇讜 讛拽讚讜砖 讘专讜讱 讛讜讗 诇诪砖讛 拽砖专 砖诇 转驻讬诇讬谉.


讗诪专 专讘 讬讛讜讚讛: 拽砖专 砖诇 转驻讬诇讬谉 爪专讬讱 砖讬讛讗 诇诪注诇讛, 讘讙讜讘讛 讛专讗砖 讜诇讗 讘爪讜讗专, 讻讚讬 砖讬讛讜 讬砖专讗诇 诇诪注诇讛 讜诇讗 诇诪讟讛, 讜讻谉 爪专讬讱 砖讬讛讗 诪讜谞讞 讻诇驻讬 驻谞讬诐, 讻诇讜诪专, 讘注讜专祝 讜诇讗 讘爪讚讚讬诐, 讻讚讬 砖讬讛讜 讬砖专讗诇 诇驻谞讬诐 讜诇讗 诇讗讞讜专.


讗诪专 专讘 砖诪讜讗诇 讘专 讘讬讚专讬, 讗诪专 专讘, 讜讗诪专讬 诇讛 [讜讬砖 讗讜诪专讬诐] 砖讗诪专 专' 讗讞讗 讗专讬讻讗, 讗诪专 专讘 讛讜谞讗, 讜讗诪专讬 诇讛 [讜讬砖 讗讜诪专讬诐] 砖诪讜注讛 讝讜 砖讗诪专 专讘 诪谞砖讬讗 讗诪专 砖诪讜讗诇: 转驻讬诇讬谉 诪讗讬诪转讬 诪讘专讱 注诇讬讛谉? 诪砖注转 讛谞讞转谉 注诇 讛讬讚 讜讗讬诇讱. 讜诪拽砖讬诐: 讗讬谞讬 [讻讱 讛讜讗]? 讜讛讗 [讜讛专讬] 讗诪专 专讘 讬讛讜讚讛, 讗诪专 砖诪讜讗诇: 讻诇 讛诪爪讜鈥嵶� 讻讜诇谉 诪讘专讱 注诇讬讛谉 注讜讘专 (拽讜讚诐) 诇注砖讬讬转谉, 讜讻讬爪讚 诪讘专讱 注诇讬讛谉 诇讗讞专 讛谞讞转谉! 讗讘讬讬 讜专讘讗 讚讗诪专讬 转专讜讬讬讛讜 [砖讗诪专讜 砖谞讬讛诐] 讜转讬专爪讜 讗转 讛住转讬专讛: 诪讘专讱 注诇讬讛诐 诪砖注转 讛谞讞讛 讜注讚 砖注转 拽砖讬专讛, 砖拽砖讬专转谉 讛讬讗 注砖讬讬转谉.

